
Subiect: Cotizaţia Eurocities pentru anul 2013

Stimată doamnă Donawell,

Vă transmit ataşat factura pentru oraşul dumneavoastră reprezentând taxa de membru al Eurocities pe anul 2013. În condiţiile presiunii financiare cu care oraşele noastre membre se confruntă, am adoptat din nou pentru anul care urmează un buget care presupune menţinerea taxei de membru la valoarea anterioară. Am îngheţat cotizaţia de patru ani şi aceasta rămâne la nivelul anului 2009 ; luând în considerare şi inflaţia, aceasta înseamnă de fapt o reducere cu 10% a valorii reale a taxei de participare.

Evident, ne aflăm într-un stadiu critic în Agenda europeană. Discuţiile asupra formei şi structurii bugetului Uniunii Europene din 2014 sunt aproape de finalizare. Politica de coeziune este probabil cea mai importantă pentru membri noştri. Provocarea este să ne asigurăm că „ambiţioasa agendă urbană” a Comisiei nu numai că va supravieţui următoarelor runde de scrutin şi negociere, dar, la momentul implementării, va aşeza oraşele pe avantajoase poziţii de decizie. Am reuşit să fim convingători şi în programe din alte domenii de interes, precum inovaţia, clima şi transportul. Ca rezultat, iniţiativa Comisiei „Oraşe Inteligente” aduce o schimbare importantă în politica Uniunii Europene şi o oportunitate reală pentru membri noştri.
Prin urmare, aş vrea să vă mulţumesc, dvs. şi colegilor dvs., pentru angajamentul şi sprijinul venit din partea oraşului dvs. anul trecut. La conferinţa anuală EUROCITIES 2012 de la Nantes au fost prezentate numeroase aspecte legate de progresul pe care îl facem. În aceste timpuri dificile, se recunoaşte din ce în ce mai mult faptul că orice revenire economică va fi condusă de Europa metropolitană. Noul nostru preşedinte, dna. Hanna Gronkiewicz-Waltz, primar al Varşoviei, va conduce dialogul cu instituţiile Uniunii Europene.
Este prima dată când reţeaua noastră este condusă de un oraş din centrul Europei, şi a doua oară când este condusă e o femeie. Preşedintele va fi sprijinit de un nou vice-preşedinte, primarul oraşului Nantes, şi de restul Comitetului Executiv al Eurocities, căruia i s-au alăturat primarii oraşelor Barcelona şi Torino. De asemenea, avem şi şase noi preşedinţi de forumuri: Birmingham (mediu), Bolongna (cultură), Ghent (societatea cunoaşterii), Haga (afaceri sociale), Liverpool (dezvoltare economică) şi Mannheim (mobilitate). Forumurile noastre continuă să atragă o largă participare, abordând politicile de ultimă oră ale Uniunii Europene în dezvoltare şi găzduind dialoguri şi schimburi de experienţă; o mare parte din aceste schimburi se concretizează în proiecte de parteneriat finanţate prin programe europene.
Nu ezitaţi să mă contactaţi dacă aveţi întrebări sau comentarii despre Eurocities şi activităţile noastre. 
Vă mulţumesc încă o dată pentru sprijinul acordat Eurocities de către oraşul dumneavoastră.
Cu stimă, 

Paul Bevan

Secretar General

În anexă: Factura reprezentând taxa de membru pentru anul 2013
